Συζήτηση:Προσφώνηση

message: Προτείνω μετακίνηση σε Προσφωνήσεις. --Focal Point 23:10, 25 Απριλίου 2014 (UTC)
replies: text: Νομίζω μια σωστότερη ονομασία θα ήταν "Ελληνικές προσφωνήσεις" ή "Προσφωνήσεις στην Ελλάδα" μιας και το άρθρο ασχολείται μόνο με αυτές και όχι με τις προσφωνήσεις γενικά. Επίσης, καλό θα ήταν να γραφτεί και κάτι για τις προσφωνήσεις, το ιστορικό τους, γιατί υπάρχουν, που χρησιμοποιούνται κλπ, γιατί το άρθρο όπως είναι αποτελεί μια σκέτη λίστα αμφίβολης εγκυκλοπαιδικότητας.--Auslaender (συζήτηση) 09:09, 21 Σεπτεμβρίου 2014 (UTC)
Συμφωνώ σε μετακίνηση Προσφωνήσεις στην Ελλάδα. Ας μείνει το Προσφωνήσεις με γενικό κείμενο και ίσως μερικά παραδείγματα, όχι όμως κατάλογο όλων. Εξαίρετη ιδέα λογιώτατε. --Focal Point 09:24, 21 Σεπτεμβρίου 2014 (UTC)
Γειά σε όλους. Το λήμμα αυτό αναφέρεται γενικά σε προσφωνήσεις, που ισχύουν σε όλο το κόσμο και όχι μόνο στην Ελλάδα. Το ότι είναι γραμμένες ή προσαρμοσμένες στην ελληνική γλώσσα είναι λόγω του ότι εδώ είναι η ελληνική έκδοση της Βικιπαίδεια. Όσοι γνωρίζουν άλλες προσφωνήσεις, που είτε χρησιμοποιούνται στη Ελλάδα είτε όχι, καλό θα ήταν να τις προσθέσουν σε ιδιαίτερη ενότητα, εδώ σε αυτό το λήμμα! Παρόμοιο λήμμα (με κατάλογο προσφωνήσεων) έχει και στην αγγλική έκδοση της Βικιπαίδεια.   244wiki (συζήτηση) 08:10, 27 Σεπτεμβρίου 2014 (UTC)

message: Αγαπητέ Χρήστης:FocalPoint, είδα ότι έκανες αναίρεση στην τελευταία μου ενέργεια και διάβασα το σχόλιο σου: "Στις σημερινές πηγές, δε χρησιμοποιείται η καθαρεύουσα, εκτός αν μιλάμε για νεκρούς τίτλους, που δε χρησιμοποιούνται πλέον".
Κατ' αρχάς, συμφωνώ απόλυτα με την αναίρεση, που έκανες (αν δεν την έκανες εσύ, θα την έκανα εγώ σήμερα), διότι είχα την εσφαλμένη εντύπωση ότι παλιότερα (πριν καθιερωθεί επίσημα η νέα ελληνική) οι λέξεις αυτές (εξοχότης, εντιμότης, τελειότης, κοσμιότης, μεγαλειότης κ.τ.λ.) γράφονταν με "-ότις", ενώ τώρα γραφόντουσαν με "-ότης". Αλλά συμβουλεύτηκα ένα αρκετά παλιό ορθογραφικό λεξικό και διαπίστωσα ότι και πριν από πενηντατόσα χρόνια γράφονταν με "η" αυτές οι λέξεις. Επομένως, έληξε αυτή η παρεξήγηση.
Κατά δεύτερον, διαφωνώ καλοπροαίρετα με το σχόλιο σου, ότι στις σημερινές πηγές δε χρησιμοποιείται η καθαρεύουσα. Και αυτό διότι, μπορεί επίσημα να μιλάμε και να γράφουμε στην νέα ελληνική, όμως η καθαρεύουσα εξακολουθεί να χρησιμοποιείται. Για παράδειγμα στις ονομασίες των οδών: "Ερμού" (όχι Ερμή), "Περικλέους" (όχι Περικλή), "Αρτέμιδος" (όχι Αρτέμιδας) κ.τ.λ. ή τα επιρρήματα: "πάντως" (όχι πάντα), "κακώς" (όχι κακά) και ένα σωρό λέξεις ακόμη, που χρησιμοποιούμε αυθόρμητα, διότι έτσι έχουν μείνει στην προφορική ή την γραπτή παράδοση. Και φυσικά, η καθαρεύουσα έχει τις ρίζες της στην αρχαία ελληνική, ειρήσθω εν παρόδω!!!
Η φράση "Η Αυτού ......ότης ο ..." είναι στην καθαρεύουσα, διότι στα νεοελληνικά θα ήταν: "Η ......ότητά του ο ...". Σήμερα ίσως λέγεται ως εξής: "Ο ......ότατος ...". Πάντως, η Εκκλησία, που χρησιμοποιεί επίσημα την καθαρεύουσα, διατηρεί μέχρι σήμερα τις εν λόγω προσφωνήσεις προς τους αρχιερείς ή τους αρχηγούς κρατών, αλλά και τους πρωθυπουργούς, τους δικαστικούς, τους διπλωμάτες και τους καθηγητές πανεπιστημίου. Επομένως, οι τίτλοι δεν είναι νεκροί! Όλοι οι Πρόεδροι Δημοκρατιών αποκαλούνταν και αποκαλούνται "Εξοχότατοι", όλοι οι βασιλείς αποκαλούνταν και αποκαλούνται "Μεγαλειότατοι" (άλλο που στην Ελλάδα, βάσει του ισχύοντος Συντάγματος δεν αναγνωρίζονται τίτλοι ευγενείας σε Έλληνες πολίτες), όλοι οι μητροπολίτες αποκαλούνταν και αποκαλούνται "Σεβασμιότατοι" κ.τ.λ. Με φιλική διάθεση, 244wiki (συζήτηση) 10:12, 4 Οκτωβρίου 2014 (UTC)
Την παρατήρησή μου διάβασέ την ως εξής:
*Αν οι προσφωνήσεις είναι ζωντανές, θεωρώ σωστό να αναγραφούν όπως αναγράφονται εκεί που (τώρα) χρησιμοποιούνται (και όχι όπως θα έπρεπε αν .. κλπ κλπ... ή όπως τις έγραφαν πριν από 10, 20, 100, 200 κλπ χρόνια).
*Αν οι προσφωνήσεις είναι νεκρές, προφανώς παίρνουμε την ορθογραφία τους όπως όταν ήταν ζωντανές (και το αναφέρουμε κιόλας, να μην τις διορθώνουν οι χρήστες)
Ελπίζω ότι σε αυτό συμφωνούμε.
--Focal Point 11:53, 4 Οκτωβρίου 2014 (UTC)
thread_title:  Προσφωνήσεις στην καθαρεύουσα 

message: Κάποιες λέξεις σε -ότις, όπως Μακαριότις ή Εξοχότις, μήπως θα έπρεπε να γραφούν με -η γιατί έχουν το αρχαίο επίθημα -ότης (στη δημοτική -ότητα); Χιονάκι (συζήτηση) 14:17, 3 Οκτωβρίου 2023 (UTC)
thread_title:  Λέξεις σε -ότις